《春夜对月》
清代·朱令昭

柳际微茫月，神伤忆往年。玉人临绮席，琼管和冰弦。

今夕空庭里，清光寒食前。子规鸣不歇，坐尽博山烟。

作者简介：山东历城人，字次公，号漆园，别号维摩居士。贡生。少与张元、高凤翰等结柳庄诗社。兼工书画篆刻，仿高凤翰书画几能乱真。精音律，游吴下，人称顾曲周郎。有《闽游集》、《冰壑诗钞》。